અમદાવાદ: રાજ્યભરમાં આવેલી જેલમાં નાની-મોટી સજાઓ કાપી રહેલા ૧૨૩ કેદીઓ શિક્ષણબોર્ડ દ્વારા લેવાનારી ધોરણ- ૧૦ અને ૧૨ બોર્ડની પરીક્ષા આપશે. ધોરણ-૧૦માં માત્ર ૧ મહિલા અને ૮૯ પુરુષ જ્યારે ધોરણ-૧૨માં ૩૩ પુરુષ કેદી બોર્ડની પરીક્ષા આપશે. જેલના કેદીઓનાં પરીક્ષાફોર્મ જે તે સ્થાનિક જિલ્લા શિક્ષણાધિકારીની કચેરી દ્વારા ભરાયા હતા. રાજ્યની ચાર જેલમાં કેદીઓનાં પરીક્ષાફોર્મના આધારે બેઠક ફાળવવામાં આવી છે. રાજ્યની ચાર મુખ્ય જેલ અમદાવાદની સેન્ટ્રલ જેલ, સૌરાષ્ટ્રના કેદીઓ માટે રાજકોટ જેલ, મધ્ય ગુજરાતના કેદીઓ માટે વડોદરા જેલ અને દક્ષિણ ગુજરાતના કેદીઓ માટે સુરતની સેન્ટ્રલ જેલમાં વર્ગખંડ ઊભા કરવામાં આવશે. કેદીઓની પરીક્ષાનું મો‌િનટ‌િરંગ અને અન્ય કામગીરી જેલ સુપરિન્ટેન્ડેન્ટ અને શિક્ષણ બોર્ડ સાથે મળીને કરશે, જે સુપરવાઈઝર તરીકે જે તે જેલમાં સ્થાનિક કક્ષાએથી શિક્ષણબોર્ડ દ્વારા શિક્ષકો મૂકવામાં આવશે.